Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (annetun komission delegoidun asetuksen (EU) 2019/33 17 artiklan 2 ja 3 kohta)

(2021/C 451/09)

Tämä tiedonanto julkaistaan annetun komission delegoidun asetuksen (EU) 2019/33 17 artiklan 5 kohdan mukaisesti (1)

VAKIOMUUTOKSEN HYVÄKSYNNÄN TIEDOKSI ANTAMINEN

”Cinque Terre” ja ”Cinque Terre Sciacchetrà”

PDO-IT-A0352-AM02

Tiedonannon päivämäärä: 24. elokuuta 2021

HYVÄKSYTYN MUUTOKSEN KUVAUS JA PERUSTELUT

1. Vaadittavan lajikevalikoiman muutos

Kuvaus: Ehdotetun muutoksen mukaan kolmea [pääasiallista] lajiketta (Bosco, Albarola ja Vermentino) voidaan käyttää 80 prosentin vähimmäismäärän saavuttamiseksi, ja loppuun 20 prosenttiin voidaan käyttää muita Ligurian alueella ”viljeltäväksi soveltuvia” valkoisia rypälelajikkeita.

Perustelut: Tätä muutosta on esitetty viinin laadun parantamiseksi yhteen lajikkeeseen perustuvasta viininvalmistuksesta saatujen kokemusten perusteella.

Useampi viinitila yhdistetään yhdeksi suureksi, kaupalliseksi viinitilaksi, jolla Bosco-lajikkeen osuus on nykyisessä tuote-eritelmässä vaadittavat 40 prosenttia. Viinitilojen yhdistäminen on tarpeen viljelykäytäntöjen sujuvoittamiseksi, sillä tämän seurauksena kustannukset supistuvat ja viiniköynnösten terveydentila kohenee. Näin voidaan varmistaa viininviljelijöiden liiketoiminnan elinkelpoisuus. Siksi nykyisistä lajikevalikoimaa koskevista jäykistä säännöistä on luovuttava, sillä niille ei ole enää perusteita ja ne ovat esteenä laadun parantamiselle.

Muutos koskee tuote-eritelmän 2 artiklaa.

2. Muutos viiniköynnösten hehtaarikohtaiseen istutustiheyteen

Kuvaus: Viiniköynnöksiä istutettaessa tai uudelleen istutettaessa niiden tiheys ei uuden määritelmän mukaan saa olla alle 4 000 köynnöstä hehtaarilla. Tuote-eritelmän tähänastisessa versiossa tiheydeksi on määritetty 6 250 köynnöstä hehtaarilla.

Perustelut: Tämä muutos on perusteltu, koska istuttamista riveihin tai säleikköjen varaan pidetään nykyään parempana kuin vanhentuneeksi katsottua pergoletta (yksihaarainen köynnöskuja) -kasvatustapaa. Rinteeseen on jätettävä nyt suurempi etäisyys, jotta maata voidaan työstää pienillä maatalouskoneilla. Näin työtuntien määrä vähenee, mikä helpottaa viinitarhan hoitamista, mutta tuotannon laatu pysyy silti korkeana.

Muutos koskee tuote-eritelmän 4 artiklaa.

3. Muutos tarkistetulla alkuperänimityksellä ”Cinque Terre Sciacchetrà” suojatun viinin sokeripitoisuuteen

Kuvaus: Cinque Terre Sciacchetrà -viinin valmistuksessa käytettävien rypäleiden sokeripitoisuuden on nyt oltava sellainen, että osittaisen kuivatuksen jälkeen alkoholipitoisuus voi olla vähintään 19 tilavuusprosenttia (aiemmin 17 til-%).

Perustelut: Passito-viinin tai kuivatetuista rypäleistä valmistetun viinin laadun määreenä ei ole varsinaisesti alkoholipitoisuus vaan kuiva-aineiden osuus ja sokeripitoisuus sekä käymisen jälkeiset aromit ja tuoksut.

Muutos koskee tuote-eritelmän 5 artiklaa.

4. Muutokset, jotka koskevat tarkistetulla alkuperänimityksellä ”Cinque Terre Sciacchetrà” ja ”Cinque Terre Sciacchetrà Riserva” suojattujen viinien valmistusta ja julkistamispäivää

Kuvaus: Cinque Terre Sciacchetrà- ja Cinque Terre Sciacchetrà Riserva -viinien valmistuksen alkamisajankohtaa on aikaistettu kunkin satovuoden marraskuun ensimmäisestä päivästä lokakuun ensimmäiseen päivään. Viinien julkistamispäivät on muutettu niin, että ”Cinque Terre Sciacchetrà” julkistetaan satovuoden lokakuun ensimmäisenä päivänä (nykyään 1. marraskuuta) ja ”Cinque Terre Sciacchetrà Riserva” kolmannen sadonkorjuuta seuraavan vuoden lokakuun ensimmäisenä päivänä (nykyään 1. marraskuuta).

Perustelut: Korkeiden vuoden keskilämpötilojen ja erityisesti kesälämpötilojen ansiosta rypäleet kypsyvät varhemmin, minkä vuoksi sadonkorjuu on aikaistunut. Tämä vaikuttaa myös tarkistetulla alkuperänimityksellä ”Cinque Terre Sciacchetrà” suojattujen passito-viinien valmistuksessa käytettävien rypäleiden kuivatukseen. Jo 20 vuoden ajan rypäleet on yleensä korjattu varhain, joko elokuussa tai syyskuun alussa. Suojatun alkuperänimityksen ”Cinque Terre” tuote-eritelmän hyväksymisen aikoihin sadonkorjuu alkoi syyskuun kymmenen viimeisen päivän kuluessa ja saattoi jatkua lokakuun alkuun asti. Kun rypäleet korjataan entistä aiemmin, myös viinin valmistuksen täytyy alkaa aiemmin. Teknisistä syistä passito-viinien valmistukseen käytettäviä rypäleitä ei voida jättää kuivumaan lokakuun 30. päivään asti, koska silloin niiden sokeripitoisuudesta tulisi liian suuri, minkä seurauksena hiivan avulla tapahtuva käymisprosessi vaikeutuisi. Tuote-eritelmässä edellytettävä 13,5 tilavuusprosentin todellinen alkoholipitoisuus olisi siksi vaikea saavuttaa ja haihtuvien happojen pitoisuudesta tulisi liian suuri.

Siksi esitetään, että suojatun alkuperänimityksen ”Cinque Terre Sciacchetrà” tai ”Cinque Terre Sciacchetrà Riserva” saaneisiin viineihin käytettävien rypäleiden valmistelu aloitetaan aiemmin: satovuoden lokakuun ensimmäisenä päivänä.

Muutos koskee tuote-eritelmän 5 artiklaa.

5. Muutokset viinien fysikaalisiin ja aistinvaraisiin ominaisuuksiin

Kuvaus: Osaan viinien kemiallisia ja aistinvaraisia ominaisuuksia koskevista tiedoista on tehty muutoksia.

”CINQUE TERRE”

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut, puhdasarominen;

Maku: kuiva, miellyttävä, täyteläinen, toisinaan mineraalinen;

Kokonaisalkoholipitoisuus vähintään: 11,00 til-%;

Vähimmäishappopitoisuus: 4,5 g/l;

Sokeriton uutos vähintään: 15,0 g/l.

”CINQUE TERRE COSTA DE SERA”

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, mineraalinen, miellyttävä;

Kokonaisalkoholipitoisuus vähintään: 11,50 til-%;

Vähimmäishappopitoisuus: 4,5 g/l;

Sokeriton uutos vähintään: 15,0 g/l.

”CINQUE TERRE COSTA DE CAMPU”

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, miellyttävä;

Kokonaisalkoholipitoisuus vähintään: 11,50 til-%;

Vähimmäishappopitoisuus: 4,5 g/l;

Sokeriton uutos vähintään: 15,0 g/l.

”CINQUE TERRE COSTA DA POSA”

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, miellyttävä;

Kokonaisalkoholipitoisuus vähintään: 11,50 til-%;

Vähimmäishappopitoisuus: 4,5 g/l;

Sokeriton uutos vähintään: 15,0 g/l.

”CINQUE TERRE SCIACCHETRÀ”

Väri: kullankeltaisesta meripihkanruskeaan, intensiivisyys vaihtelee;

Tuoksu: intensiivinen kuivatetuista rypäleistä valmistetun viinin tuoksu, puhdasarominen, toisinaan aavistuksen hunajainen, mausteinen ja pähkinäinen;

Maku: makea, toisinaan tanniininen, ryhdikäs, pitkäkestoinen mantelinen jälkimaku;

Kokonaisalkoholipitoisuus vähintään: 19,00 til-%, todellinen alkoholipitoisuus 11,50 til-%;

Vähimmäishappopitoisuus: 5,0 g/l;

Haihtuvien happojen pitoisuus enintään: 30 meq/l;

Sokeriton uutos vähintään: 26,0 g/l.

”CINQUE TERRE SCIACCHETRÀ RISERVA”

Väri: kullankeltaisesta meripihkanruskeaan, intensiivisyys vaihtelee;

Tuoksu: intensiivinen kuivatetuista rypäleistä valmistetun viinin tuoksu, miellyttävä, mausteinen, paahteinen, puhdasarominen;

Maku: makea, toisinaan tanniininen, tasapainoinen, ryhdikäs, mahdollisesti mantelinen jälkimaku;

Kokonaisalkoholipitoisuus vähintään: 20,00 til-%, todellinen alkoholipitoisuus 11,50 til-%;

Vähimmäishappopitoisuus: 5,0 g/l;

Haihtuvien happojen pitoisuus enintään: 30 meq/l;

Sokeriton uutos vähintään: 28,0 g/l.

Perustelut: Tämän arvostetun tuotteen ominaisuuksien kuvausta on tarkennettu osuvammaksi, sillä tuotteen värissä, tuoksussa ja maussa on tapahtunut kehitystä ajan kuluessa.

Analyyttisiä arvoja on muutettu tämän ainutlaatuisen tuotteen laadun parantamiseksi.

Kokonaisalkoholipitoisuuden ja kuiva-aineen nettopitoisuuden vähimmäisrajan nostaminen liittyvät huolellisempaan rypäleiden kuivatusprosessiin ja siihen, että ilmaston muuttuessa aineiden pitoisuudet rypäleissä kasvavat.

Tämä pitoisuuksien kasvaminen kuitenkin tarkoittaa, että 13,50 tilavuusprosentin alkoholipitoisuuden saavuttaminen käymismenetelmällä on vaikeaa, minkä vuoksi alkoholipitoisuutta on esitetty laskettavaksi 11,50 tilavuusprosenttiin.

Nämä muutokset koskevat tuote-eritelmän 6 artiklaa ja yhtenäisen asiakirjan kohtaa Viini(e)n kuvaus.

6. Pakollinen satovuosimerkintä etiketissä

Kuvaus: Cinque Terre- ja Cinque Terre Sciacchetrà -viiniä sisältäviin pulloihin tai säiliöihin on nyt merkittävä satovuosi.

Perustelut: Tarkistetulla alkuperänimityksellä ”Cinque Terre” suojattuihin viineihin on merkittävä satovuosi, jotta ne voidaan erottaa toisistaan ja jotta ne ovat kuluttajien jäljitettävissä.

Muutos koskee tuote-eritelmän 7 artiklaa.

7. Säiliöiden tilavuus ja sulkijat

Kuvaus: Myytävien pullojen [suurin] tilavuus saa olla nykyisen 0,75 litran sijaan 3 litraa. Kierrekorkkeja saa käyttää pulloissa, joiden tilavuus on enintään 3,00 litraa (nykyään 0,375 litraa).

Perustelut: Tämän muutoksen ansiosta viinejä voidaan myydä erikokoisissa pakkauksissa ja erilaisilla sulkimilla varustettuina, jotta tuottajien pääsylle kehittyville markkinoille ei olisi esteitä.

Muutokset koskevat tuote-eritelmän 8 artiklaa.

YHTENÄINEN ASIAKIRJA

1. Tuotteen nimi

Cinque Terre ja Cinque Terre Sciacchetrà

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

15. Kuivatuista rypäleistä valmistettu viini

4. Viini(e)n kuvaus

TARKISTETULLA ALKUPERÄNIMITYKSELLÄ ”CINQUE TERRE” SUOJATTU VIINI

LYHYT KIRJALLINEN KUVAUS

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut, puhdasarominen;

Maku: kuiva, miellyttävä, täyteläinen, toisinaan mineraalinen;

Kokonaisalkoholipitoisuus vähintään: 11,00 til-%;

Sokeriton uutos vähintään: 15,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Vähimmäishappopitoisuus:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (milligrammaa/litra):

—

TARKISTETULLA ALKUPERÄNIMITYKSELLÄ ”CINQUE TERRE COSTA DE CAMPU” SUOJATTU VIINI

LYHYT KIRJALLINEN KUVAUS

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, miellyttävä;

Kokonaisalkoholipitoisuus vähintään: 11,50 til-%;

Sokeriton uutos vähintään: 15,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Vähimmäishappopitoisuus:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (milligrammaa/litra):

—

TARKISTETULLA ALKUPERÄNIMITYKSELLÄ ”CINQUE TERRE COSTA DA POSA” SUOJATTU VIINI

LYHYT KIRJALLINEN KUVAUS

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, miellyttävä;

Kokonaisalkoholipitoisuus vähintään: 11,50 til-%;

Sokeriton uutos vähintään: 15,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Vähimmäishappopitoisuus:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (milligrammaa/litra):

—

TARKISTETULLA ALKUPERÄNIMITYKSELLÄ ”CINQUE TERRE COSTA DE SERA” SUOJATTU VIINI

LYHYT KIRJALLINEN KUVAUS

Väri: oljenkeltaisesta kullankeltaiseen, voimakkuudeltaan vaihteleva, vivahteikas;

Tuoksu: intensiivinen, puhdas, hienostunut ja pitkäkestoinen, monivivahteinen;

Maku: kuiva, täyteläinen, intensiivinen, mineraalinen, miellyttävä;

Kokonaisalkoholipitoisuus vähintään: 11,50 til-%;

Sokeriton uutos vähintään: 15,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Vähimmäishappopitoisuus:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (milligrammaa/litra):

—

TARKISTETULLA ALKUPERÄNIMITYKSELLÄ ”CINQUE TERRE SCIACCHETRÀ” SUOJATTU VIINI

LYHYT KIRJALLINEN KUVAUS

Väri: kullankeltaisesta meripihkanruskeaan, intensiivisyys vaihtelee;

Tuoksu: intensiivinen kuivatetuista rypäleistä valmistetun viinin tuoksu, puhdasarominen, toisinaan aavistuksen hunajainen, mausteinen ja pähkinäinen;

Maku: makea, toisinaan tanniininen, ryhdikäs, pitkäkestoinen mantelinen jälkimaku;

Kokonaisalkoholipitoisuus vähintään: 19,00 til-%, todellinen alkoholipitoisuus 11,50 til-%;

Sokeriton uutos vähintään: 26,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

11,50

Vähimmäishappopitoisuus:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

30

Kokonaisrikkidioksidipitoisuus enintään (milligrammaa/litra):

—

TARKISTETULLA ALKUPERÄNIMITYKSELLÄ ”CINQUE TERRE SCIACCHETRÀ RISERVA” SUOJATTU VIINI

LYHYT KIRJALLINEN KUVAUS

Väri: kullankeltaisesta meripihkanruskeaan, intensiivisyys vaihtelee;

Tuoksu: intensiivinen kuivatetuista rypäleistä valmistetun viinin tuoksu, miellyttävä, mausteinen, paahteinen, puhdasarominen;

Maku: makea, toisinaan tanniininen, tasapainoinen, ryhdikäs, mahdollisesti mantelinen jälkimaku;

Kokonaisalkoholipitoisuus vähintään: 20,00 til-%, todellinen alkoholipitoisuus 11,50 til-%;

Sokeriton uutos vähintään: 28,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

11,50

Vähimmäishappopitoisuus:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

30

Kokonaisrikkidioksidipitoisuus enintään (milligrammaa/litra):

—

5. Viininvalmistusmenetelmät

5.1. Erityiset viininvalmistusmenetelmät

—

5.2. Enimmäistuotokset

Tarkistettu alkuperänimitys ”Cinque Terre”

9 000 kg rypäleitä hehtaarilta

Tarkistettu alkuperänimitys ”Cinque Terre Sciacchetrà” ja ”Cinque Terre Sciacchetrà Riserva”

9 000 kg rypäleitä hehtaarilta

Tarkistettu alkuperänimitys ”Cinque Terre Costa de Sera”

8 500 kilogrammaa rypäleitä hehtaarilta

Tarkistettu alkuperänimitys ”Cinque Terre Costa da Posa”

8 500 kilogrammaa rypäleitä hehtaarilta

Tarkistettu alkuperänimitys ”Cinque Terre Costa de Campu”

8 500 kilogrammaa rypäleitä hehtaarilta

6. Rajattu maantieteellinen alue

Tarkistetulla alkuperänimityksellä ”Cinque Terre”, ”Cinque Terre Sciacchetrà”, ”Cinque Terre” Rosso tai ”Cinque Terre” Passito Rosso suojattujen viinien valmistuksessa käytettävät rypäleet on kasvatettava alueella, joka sijaitsee La Spezian maakunnassa. Alue koostuu korkealaatuisen tuotteen valmistukseen soveltuvasta maasta, joka sijaitsee Riomaggioren, Vernazzan ja Monterosson kunnissa sekä La Spezian osissa, jotka tunnetaan nimillä Tramonti di Biassa ja Tramonti di Campiglia. Alue rajoittuu luoteessa Riomaggioren kunnan rajalle ja koillisessa polkuun, joka johtaa kaakkoon Monte della Madonnasta (korkeus 527 m), ohittaa San Antonion kirkon (korkeus 510 m), nousee 567:n, 588:n ja 562 metrin korkeuteen ja johtaa sitten Campiglian ja S. Caterinan (398 m) ohi, kunnes jatkuu päällystämätöntä kärrytietä 351 metrin korkeuteen asti. Tämän jälkeen alueen raja seurailee polkua 368 metrin korkeuteen Portoveneren kunnan rajalle, jota pitkin se jatkuu meren rantaan saakka.

Costa de Sera -viinien tuotannossa käytettävien rypäleiden viljelyalue on seuraava:

Siirryttäessä Spezian ja Manarolan väliseltä rantatieltä Lemmenin tunneliin alueen raja seurailee mereen asti kohtaa, jossa virallisen kartan osa 30 yhdistyy osiin 31 ja 32. Tämän jälkeen alueen raja kulkee rannikkoa pitkin länteen Val di Serran solaan ja jatkuu solaa pitkin, kunnes lähtee taas nousemaan ja laskeutuu jälleen rannikkotien korkeudelle. Sieltä se kääntyy itään ja palaa takaisin lähtöpisteeseen.

Tämä alue on Riomaggioren kunnan virallisen kartan osassa 30.

Costa de Campu -viinien tuotannossa käytettävien rypäleiden viljelyalue on seuraava:

Alueen raja laskeutuu La Spezian ja Manarolan välistä maantietä, kunnes maantie ylittää Groppon kanavan. Sen jälkeen raja seurailee kohtaa, jossa virallisen kartan osat 16 ja 11 yhdistyvät, ja päätyy Fiessen maantielle, jota se seuraa Campon maantielle asti. Tämän jälkeen raja jatkuu länteen virallisen kartan osat 15 ja 8 erottavaa kohtaa pitkin aina Colloran ja Donegan väliselle maantielle asti, jota se seuraa Luogon maantien risteykseen saakka. Sitten raja kääntyy kohti itää, kunnes se tulee kirkon lähettyvillä Groppon kanavan rantaan, josta se nousee takaisin lähtöpisteeseen.

Tämä alue on Riomaggioren kunnan virallisen kartan osissa 15 ja 16.

Costa de Posa -viinien tuotannossa käytettävien rypäleiden viljelyalue on seuraava:

Alueen raja saavuttaa meren Rio della Valle Asciutta -joen varrella kulkevaa Groppon, Volastran ja Corniglian yhdistävää maantietä pitkin. Se seuraa rannikkoa länteen, kunnes se saavuttaa kohdan, jossa Rio Molinello -joki laskee mereen. Tämän jälkeen raja kiipeää jokea pitkin, kunnes tulee Vecchia Corniglian ja Volastran väliselle maantielle, jota pitkin se nousee, kunnes ylittää Riomaggioren virallisen kartan osat 4 ja 1 erottavan kohdan. Sieltä se seurailee kartan osat 4 ja 1 erottavaa kohtaa, kunnes se palaa Groppon, Volastran ja Corniglian yhdistävälle maantielle ja kääntyy sitten itään takaisin lähtöpisteeseen.

Tämä alue on Riomaggioren kunnan virallisen kartan osassa 4.

7. Pääasiallinen rypälelajike / pääasialliset rypälelajikkeet

Albarola B.

Bosco B.

Vermentino B.

Vermentino B. – Favorita B.

Vermentino B. – Pigato B.

8. Yhteyden/yhteyksien kuvaus

TARKISTETUT ALKUPERÄNIMITYKSET ”CINQUE TERRE” JA ”CINQUE TERRE SCIACCHETRÀ”

Alkuperänimityksen ”Cinque Terre” maantieteellinen alue sijaitsee Ligurian alueen itäosassa La Spezian maakunnassa. Alueelle ovat tyypillisiä melko pienet, pengerretyt viinitarhat, jotka yleensä sijaitsevat korkeilla kukkuloilla.

Maaperän ominaisuudet:

Viinin kasvualusta ei ole erityisen syvä. Maaperä on karkearakeinen tai karkean savinen, ja siinä on runsaasti runkoainesta, minkä ansiosta se on erityisen läpäisevää. Maaperän pH on hieman hapan tai hapan. Yleisin Cinque Terren kukkuloilla esiintyvä kalliotyyppi on merisedimentti (turbidiitti).

Ympäristön ominaisuudet:

Näitä viinilajikkeita viljellään 0–600 metriä merenpinnan yläpuolella, enimmäkseen 50–500 metrin korkeudessa. Rinteen kaltevuus on 35–50 prosenttia, ja suuntana on yleensä lounas. Etäisyys merestä on 0–2 kilometriä.

Ilmaston ominaisuudet:

Alueen keskilämpötila on noin 15 celsiusastetta.

Alueen Huglin-indeksi eli bioilmastollinen lämpöindeksi, jolla kartoitetaan fenologisia ja kypsymissuuntauksia, on noin 2 240 celsiusastetta. Se vaihtelee vuodesta riippuen 2 050:n ja 2 370 celsiusasteen välillä.

Kasvukauden lämpösumma, joka osoittaa alueella kertyneen lämmön, on noin 1 970 celsiusastetta, ja sen vaihteluväli on 1 830–2 110 celsiusastetta. Lämpötilavaihtelujen summa, joka on toinen viininviljelyalueen luonnehdinnassa käytettävä bioilmastollinen indeksi, on noin 550 celsiusastetta, ja sen vaihteluväli on 490–590 celsiusastetta.

Sadetta kertyy eniten huhtikuussa, keskimäärin 220 millimetriä, ja vähiten heinäkuussa, keskimäärin 24 millimetriä.

Vuoden keskimääräinen sademäärä on noin 1 240 millimetriä. Huhtikuun ja lokakuun välisenä aikana on keskimäärin 47 sadepäivää. Niiden määrä vaihtelee huhtikuun 11 sadepäivästä heinäkuun 3 sadepäivään.

9. Olennaiset lisäedellytykset (pakkaaminen, merkinnät, muut vaatimukset)

—

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) EYVL L 9, 11.1.2019, s. 2.